
ΠΡΟΣΚΛΗΣΗ - ΑΝΑΚΟΙΝΩΣΗ

Η Επιτροπή Διασύνδεσης του Πανεπιστημίου Αιγαίου με τη Χιακή Κοινωνία «Γιάννης Καράλης» διοργανώνει Κύκλους Σεμιναριακών Ημερίδων σε θέματα Ιστορίας και Πολιτισμού με έμφαση στη Χίο. Θα προκηρυχθούν εργασίες για μικρές έρευνες σε σχέση με την Ιστορία και τον Πολιτισμό της Χίου. 

Καλείσθε να εκδηλώσετε ενδιαφέρον συμμετοχής στους εν λόγω Κύκλους Σεμιναριακών Ημερίδων. Όσοι παρακολουθήσουν τις Ημερίδες θα λάβουν Βεβαίωση Παρακολούθησης και οι καλύτερες ερευνητικές εργασίες (οι οποίες μπορεί να είναι ατομικές ή ομαδικές) θα βραβευθούν στα τέλη Σεπτεμβρίου 2016. 

Τα θέματα των ερευνητικών εργασιών θα έχουν ως εξής:

1. Χριστιανικά Μνημεία της Περιφέρειας Βορείου Αιγαίου με έμφαση στη Χίο.
· Χριστιανικά Ορθόδοξα Μνημεία της Περιφέρειας Βορείου Αιγαίου με έμφαση στη Χίο.

· Χριστιανικά Καθολικά Μνημεία της Περιφέρειας Βορείου Αιγαίου με έμφαση στη Χίο.
· Οθωμανικά Μνημεία της Περιφέρειας Βορείου Αιγαίου με έμφαση στη Χίο.

2. Οι Φαναριώτες και η σχέση τους με τη Χίο

· Η οικογένεια Μαυροκορδάτου (Μαυρογορδάτου)

· Η οικογένεια Κατακουζηνού (Καντακουζηνού)

· Η οικογένεια Γκίκα

· Η οικογένεια Καλλιμάχη

Στην πρώτη ερευνητική εργασία υπεύθυνη και συντονίστρια θα είναι η Πανωραία Πουλάκη, Υποψήφια Διδάκτωρ του Πανεπιστημίου Αιγαίου και στη δεύτερη υπεύθυνος και συντονιστής θα είναι ο Κοσμήτορας της Σχολής Επιστημών της Διοίκησης Καθηγητής Γιάννης Καρκαζής. Θα δοθεί σχετική βιβλιογραφία που θα κατευθύνει τους ερευνητές. Δικαίωμα συμμετοχής έχουν όλα τα μέλη της Ακαδημαϊκής Κοινότητας όσο και της Χιακής Κοινωνίας.
Η πρώτη Σεμιναριακή Ημερίδα σε θέματα Ιστορίας και Πολιτισμού με έμφαση στη Χίο θα υλοποιηθεί το Σάββατο 12 Μαρτίου 2016 στο Αμφιθέατρο του Πανεπιστημίου «Γιάννης Καράλης», στις 18:15 – 21:00. Η δεύτερη Σεμιναριακή Ημερίδα προγραμματίζεται για τις αρχές Ιουνίου 2016 με έμφαση στους Φραγκολεβαντίνους και τα Οθωμανικά Μνημεία της Χίου.

